Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Levelében feltett kérdésre válaszolva tájékoztatom, hogy nem emiatt alkotmányellenes a személyi szám használata. Az Alkotmánybíróság a 15/1991. (IV. 13.) AB határozatában a korlátozás nélkül használható, általános és egységes
Paragraph Index: 941

Levelében feltett kérdésre válaszolva tájékoztatom, hogy nem emiatt alkotmányellenes a személyi szám használata. Az Alkotmánybíróság a 15/1991. (IV. 13.) AB határozatában a korlátozás nélkül használható, általános és egységes személyazonosító kód (személyi szám) alkotmányellenességét mondta ki. Ilyen kód jelenleg már nincs használatban, a fent hivatkozott törvény a személyi azonosító korlátozott használatát teszi lehetõvé, meghatározva, hogy mely adatkezelõ szerv mely esetekben kezelheti. A személyi azonosító képzési szabályai hasonlóak az adóazonosító képzési módjához. Budapest, 2005. február 7. Üdvözlettel: Dr. Péterfalvi Attila (197/A/2005) A személyi azonosítónak a társasházak alapító okiratában való feltüntetésérõl […] Tisztelt Uram! Ön állampolgári beadvánnyal fordult az Adatvédelmi Biztos Irodájához, melyben az Ön által is lakott társasház tulajdonostársainak adatkezelési gyakorlatát kifogásolja. Ön levelében elõadta, hogy a társasház elkészítendõ alapító okiratának kötelezõen elrendelt felülvizsgálata, módosítása kapcsán a tulajdonostársak személyi azonosítóját (személyi szám) kérik megadni, mivel a földhivatal annak hiányában az alapító okiratot nem fogadja el bejegyzésre. Ön azt sérelmezi, hogy ezáltal – az alapító okirat aláírásakor – a többi tulajdonostárs számára is megismerhetõvé válik egy adott személy személyi azonosítója. Mivel Ön a személyi azonosító ily módon való nyilvánosságra kerülését adatvédelmi szempontból jogszerûtlennek tartja, felajánlotta, hogy a személyi azonosítót külön zárt borítékban csatolják az alapító 2006/162/II. szám okirathoz, amelyet csak a földhivatal lenne jogosult felbontani a bejegyzés alkalmával. A fentiekre tekintettel az alábbi állásfoglalást teszem:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes